ชาวสุราษฎร์ธานี ร่วมจุดเทียน 1999 เล่ม แปรรูปในหลวง ร.9 ทรงเรือใบ
(ภาพจากสำนักประชาสัมพันธ์จังหวัดสุราษฎร์ธานี),รองผู้ว่าฯ สุราษฎร์ นำประชาชน จุดเทียน 1,999 เล่ม แปรรูปในหลวง รัชกาลที่ 9 ทรงเรือใบ รำลึกวันกีฬาแห่งชาติ,เมื่อวันที่ 16 ธ.ค.59 ที่สนามกีฬากลางจังหวัดสุราษฎร์ธานี นายวิชวุทย์ จินโต รองผู้ว่าราชการจังหวัดสุราษฎร์ธานี เป็นประธานในพิธี น้อมรำลึกในพระมหากรุณาธิคุณ พระมหากษัตริย์นักกีฬา เนื่องในวันกีฬาแห่งชาติ ประจำปี 2559 โดยมีหัวหน้าส่วนราชการ ประชาชนและนักเรียน นักศึกษาและนักกีฬา ร่วมกิจกรรมเป็นจำนวนมาก,ภายในงานมีการจุดเทียน 1,999 เล่ม แปรภาพพระบาทสมเด็จพระปรมินทรมหาภูมิพลอดุลยเดช ทรงเรือใบ และด้านใต้แปรอักษรรูปคลื่น สุราษฎร์ธานี และร่วมร้องเพลงสุราษฎร์ธานี เพลงความฝันอันสูงสุด เพลงสรรเสริญพระบารมี พร้อมยืนสงบนิ่งเป็นเวลา 89 วินาที นอกจากนี้ มีนิทรรศการ ร่วมน้อมรำลึก พระมหากษัตริย์นักกีฬา การแข่งขันเดิน-วิ่ง ปั่นจักรยาน แข่งขันเปตอง และมอบรางวัลเชิดชูเกียรติให้กับนักกีฬา ผู้ฝึกสอน และบุคลากรการกีฬา ,นายวิชวุทย์ กล่าวว่า เมื่อวันที่ 16 ธ.ค. 2510 พระบาทสมเด็จพระปรมินทรมหาภูมิพลอดุลยเดช ทรงเป็นตัวแทนนักกีฬาทีมชาติไทย เข้าร่วมการแข่งขันกีฬาแหลมทองครั้งที่ 4 ณ กรุงเทพมหานคร และทรงชนะเลิศ ได้รับเหรียญทองในการแข่งขันเรือใบประเภท โอ.เค. ซึ่งถือได้ว่าเป็นประวัติศาสตร์ทางการกีฬาของประเทศไทย และพระราชกรณียกิจทางการกีฬานี้ เป็นที่เลื่องลือไปทั่วโลกว่า พระองค์ทรงเป็นนักกีฬาอย่างแท้จริง และทรงสนับสนุนกีฬาจนเป็นที่ปรากฏชัด คณะรัฐมนตรีจึงเห็นชอบเมื่อวันที่ 15 เม.ย.2529 กำหนดให้วันที่ 16 ธ.ค.ของทุกปีเป็น วันกีฬาแห่งชาติ
รองผู้ว่าฯ สุราษฎร์ นำประชาชน จุดเทียน 1,999 เล่ม แปรรูปในหลวง รัชกาลที่ 9 ทรงเรือใบ รำลึกวันกีฬาแห่งชาติ
พระบาทสมเด็จพระปรมินทรมหาภูมิพลอดุลยเดช,ในหลวง รัชกาลที่ 9,วันกีฬาแห่งชาติ,สุราษฎร์ธานี,ทรงเรือใบ